b'\n_START_ARTICLE_\nSimon Tadej Volbenk Grahovar\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudiral je na vseu\xc4\x8dili\xc5\xa1\xc4\x8du v Gradcu, od leta 1739 je bil adjunkt de\xc5\xbeelnega registratorja v Ljubljani. Njegovo glavno delo so miniature v tehniki gva\xc5\xa1a, ki so zbrane v delu Spominska knjiga Dizmove bratov\xc5\xa1\xc4\x8dine (Theatrum Memoriae nobilis ac almae societatis Unitorum). Knjigo hrani Arhiv Slovenije. Pri delu, ki poleg naslovne strani vsebuje \xc5\xa1e 198 podob grbov s slikovno ponazorjenimi gesli, mu je pomagala h\xc4\x8derka Nikolaja (1742 - 1814). Njegove miniature, nastale v obdobju 1740-1744, so na listih 97-193. Te topografske listine v kartu\xc5\xa1ah (kartu\xc5\xa1a: okra\xc5\xa1en baro\xc4\x8dni okvir ovalne oblike za razne napise, simbole ali grbe) je pozneje razvil v celostne upodobitve s krajino in alegori\xc4\x8dno figuraliko, ki slogovno prehajajo od baroka k rokokoju. Poleg tega je narisal in naslikal \xc5\xa1e mnogo drugih nabo\xc5\xbenih sli\xc4\x8dic na pergament in ur\xc3\xa9zal nekaj slik na bakrene plo\xc5\xa1\xc4\x8dice.'